

**การประชุมสภาปฏิรูปแห่งชาติ ครั้งที่ ๕/๒๕๕๗**

วันจันทร์ที่ ๓ พฤศจิกายน ๒๕๕๗ เวลา ๐๙.๓๐ นาฬิกา ณ ห้องประชุมรัฐสภา อาคารรัฐสภา ๑ ได้มีการประชุมสภาปฏิรูปแห่งชาติ ครั้งที่ ๕/๒๕๕๗ โดยนายเทียนฉาย กีระนันทน์ ประธานสภาปฏิรูปแห่งชาติ เป็นประธานการประชุม ซึ่งที่ประชุมได้รับทราบ พระบรมราชโองการโปรดเกล้าฯ แต่งตั้งประธานสภาปฏิรูปแห่งชาติ รองประธานสภาปฏิรูปแห่งชาติ คนที่หนึ่ง และรองประธานสภาปฏิรูปแห่งชาติ คนที่สอง จากนั้นที่ประชุมได้พิจารณา ร่างข้อบังคับการประชุมสภาปฏิรูปแห่งชาติ พ.ศ. .... ซึ่งคณะกรรมาธิการยกร่างข้อบังคับ การประชุมสภาปฏิรูปแห่งชาติ พ.ศ. .... พิจารณาเสร็จแล้ว โดย พลเอก เลิศรัตน์ รัตนวานิช ประธานคณะกรรมาธิการยกร่างข้อบังคับการประชุมสภาปฏิรูปแห่งชาติ พ.ศ. .... ได้นำเสนอ ร่างข้อบังคับการประชุมฯ ซึ่งมีจำนวน ๑๔๓ มาตรา ต่อที่ประชุม ซึ่งที่ประชุมมีมติเห็นชอบ รับหลักการในวาระแรกด้วยคะแนน ๒๐๔ เสียง จากนั้นที่ประชุมได้พิจารณาต่อในวาระ ๒ ตั้งคณะกรรมาธิการเต็มสภา และเปิดโอกาสให้สมาชิกได้อภิปรายแสดงความคิดเห็นและ ตั้งข้อสังเกตอย่างกว้างขวาง ทั้ง ๑๔๓ ข้อ

สำหรับการอภิปรายร่างข้อบังคับการประชุมข้อ ๘๐ ว่าด้วยเรื่องการจัดตั้งคณะกรรมาธิการวิสามัญประจำสภา นั้น ที่ประชุมได้ใช้เวลาในการพิจารณาอย่างละเอียดเป็นเวลานานหลายชั่วโมง โดยให้สมาชิกยกมือลงมติว่าเห็นด้วยหรือไม่เห็นด้วยเป็นรายวรรค ทั้งนี้ เสียงส่วนใหญ่เห็นด้วยตามร่างข้อบังคับการประชุมเดิมที่คณะกรรมาธิการฯ แก้ไข ยกเว้น ในบางประเด็น อาทิ เห็นด้วยให้ตัดคำว่า วิสามัญ ออกจากคณะกรรมาธิการวิสามัญประจำ สภา เนื่องจากเป็นคำที่ไม่จำเป็น อีกทั้งชื่อคณะกรรมาธิการประจำสภาในแต่ละคณะนั้น สื่อความหมายได้ครอบคลุมอยู่แล้ว นอกจากนี้ ยังเห็นด้วยกับการแก้ไขชื่อคณะกรรมาธิการปฏิรูปด้านวิทยาศาสตร์ เทคโนโลยี การวิจัยนวัตกรรม และทรัพย์สินทางปัญญา และให้จัดตั้งคณะกรรมาธิการเพิ่มอีก ๑ คณะ คือ คณะกรรมาธิการปฏิรูปการคุ้มครองผู้บริโภค

จากนั้นที่ประชุมได้พิจารณาข้อบังคับการประชุมฯ ในข้อถัดไปอย่างต่อเนื่อง เรียงตามลำดับข้อจนจบร่างข้อบังคับการประชุมฯ โดยสมาชิกได้อภิปรายตั้งข้อสังเกตและ แสดงความคิดเห็นอย่างกว้างขวาง และกรรมาธิการยกร่างข้อบังคับการประชุมฯ ได้ตอบชี้แจง โดยเมื่อที่ประชุมได้พิจารณาจนจบร่างแล้ว นายบวรศักดิ์ อุวรรณโณ รองประธานสภาปฏิรูปแห่งชาติ คนที่หนึ่ง ทำหน้าที่ประธานการประชุม ได้ขอให้ที่ประชุมพิจารณาร่างข้อบังคับ

การประชุมฯ เป็นการสรุปอีกครั้ง จากนั้นที่ประชุมได้ลงมติในวาระ ๓ เห็นด้วยกับร่างข้อบังคับการประชุมฯ ตามที่คณะกรรมาธิการฯ เสนอ ด้วยคะแนน ๑๖๐ เสียง ทั้งนี้ ก่อนปิดการประชุม

**- ๒ -**

ประธานฯ ได้นัดประชุม สปช.ครั้งที่ ๖/๒๕๕๗ ในวันอังคารที่ ๔ พ.ย.๕๗ เวลา ๑๐.๐๐ น. และสั่งปิดการประชุมในเวลา ๒๓.๐๐ นาฬิกา

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*